26. ΝΟΜΟΘΕΤ. ΔΙΑΤΑΓΜΑ υπ’ αριθ. 1243 της 30 Σεπτ./11 Οκτ. 1972 (ΦΕΚ Α΄  174) Περί άρσεως της παρεχομένης ατελείας, επί εισαγομένων εκ του εξωτερικού αγαθών εις παραλαβήν δικαιούχων ατελείας προσώπων, εφ’ όσον ταύτα παράγονται εν Ελλάδι. Άρθρ.1.-1.Επιφυλλασσομένων των διατάξεων του άρθρ. 2 του παρόντος, η δι’ ειδικών διατάξεων Νόμων χορηγουμένη μερική ή ολική απαλλαγή από δασμών και λοιπών εν γένει φόρων εισπραττομένων κατά την εισαγωγήν παντός αγαθού εν τοις Τελωνείοις αίρεται εφ’ όσον αφ’ ενός μεν πρόκειται περί αγαθού εισαγομένου εκ του εξωτερικού, είτε κατόπιν δημοπρασίας είτε και άνευ τοιαύτης, υπό του Δημοσίου, Δήμων, Κοινοτήτων, Νομικών Προσώπων και Οργανισμών υποχρέων προς τήρησιν των περί προτιμήσεως των προϊόντων της εγχωρίου βιομηχανίας κειμένων διατάξεων αφ’ ετέρου δε τούτο παράγεται επαρκώς και καταλλήλως και εν Ελλάδι. 2.Η διαπίστωσις εφ’ εκάστης συγκεκριμένης περιπτώσεως παραγωγής ή μη εγχωρίως επαρκώς και καταλλήλως των εν τη ως άνω παραγράφω αναφερομένων αγαθών ενεργείται υπό της αρμοδίας Υπηρεσίας του Υπουργείου Εθνικής Οικονομίας, χορηγουμένης προς τούτο σχετικής βεβαιώσεως. Άρθρ.2.-1.Εις περιπτώσεις καθ’ ας, έλαβον χώραν άπασαι αι υπό των κειμένων διατάξεων διαδικασίαι προμηθείας των αγαθών υπό των ανωτέρω φορέων και παρά ταύτα δεν κατέστη εφικτή δι’ οιονδήποτε λόγον η προμήθεια τούτων εκ της εγχωρίου παραγωγής, και υπό την προϋπόθεσιν ότι ενηργήθη αρμοδίως η σχετική τροποποίησις του οικείου Ενιαίου Προγράμματος Προμηθειών, προκειμένου περί προμηθείας ενταγείσης εις τούτο, θα έχωσιν εφαρμογήν αι διατάξεις του Νόμ. 3215/1955 «περί προτιμήσεως των προϊόντων της εγχωρίου Βιομηχανίας και Βιοτεχνίας», ως ούτος μεταγενεστέρως ετροποποιήθη και συνεπληρώθη υπό του Νόμ. 4484/65 «περί τροποποιήσεως και συμπληρώσεως των διατάξεων του Νόμ. 3215/1955 «περί προτιμήσεως των προϊόντων της εγχωρίου Βιομηχανίας και Βιοτεχνίας και άλλων τινών διατάξεων». Σελ. 428,10(α) Τεύχος 475-Σελ. 50 2.Η τήρησις απασών των κατά την προηγουμένην παράγραφον προβλεπομένων διαδικασιών προμηθείας, βεβαιούται υπευθύνως υπό της ενδιαφερομένης αρμοδίας Υπηρεσίας. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως, δεν καταλαμβάνει δε τας καταρτισθείσας ήδη συμβάσεις προμηθειών, ως και εκείνας εφ’ ων, κατόπιν διενεργηθέντος διαγωνισμού εξεδόθη και η κατακυρώσασα τούτον απόφασις. 30.Ζ.α.26 Τελωνειακές Ατέλειες 